Mavlono Mashrabiy
Mavlono Mashrabiy (XV–XVI asr) – fors-tojik tilida ijod qilgan mashhadlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning xush tabʼ yigit ekanligini aytib, quyidagi baytini keltiradi: Turki mann, har gah ki jo dar xonaizin kardai, Xonai zinro chu suratxonai Chin kardai. (Mazmuni: Ey turk goʻzalim, sen har gal ziynatxonaga kirganingda, uni Xitoy suvratxonasiga aylantirib yuborasan).